pythainlp/thai-wiki-dataset-v4 huggingface dataset:
สมเด็จพระธีรญาณมุนี (สนิธ เขมจารี)

สมเด็จพระธีรญาณมุนี (สนิธ เขมจารี) สมเด็จพระราชาคณะฝ่ายมหานิกาย อดีตเจ้าอาวาสวัดปทุมคงคาราชวรวิหาร อดีตเจ้าอาวาสวัดเพชรสมุทรวรวิหาร อดีตเจ้าคณะภาค 1 และ ภาค 15 และอดีตกรรมการมหาเถรสมาคม
ประวัติ.
วัยเยาว์.
สมเด็จพระธีรญาณมุนี มีนามเดิมว่า สนิธ ทั่งจันทร์ เกิดเมื่อวันจันทร์ที่ 20 มีนาคม พ.ศ. 2453 แรม 6 ค่ำ เดือน 4 ปีจอ เวลา 15:15 น. ชาติภูมิอยู่บ้านเบิกไพร ตำบลเบิกไพร อำเภอบ้านโป่ง จังหวัดราชบุรี โยมบิดาชื่อผล ทั่งจันทร์ เป็นชาวเบิกไพร อำเภอบ้านโป่ง โยมมารดาชื่อหลวน นามสกุลเดิมผลาภิรมย์ เป็นชาวตำบลเกาะเรียน อำเภอพระนครศรีอยุธยา
ท่านได้ศึกษาที่โรงเรียนบุรคามบำรุง อำเภอสูงเนิน จังหวัดนครราชสีมา จนจบชั้นมัธยมศึกษาปีที่ 1 ในปี พ.ศ. 2460 ต่อมาในปี พ.ศ. 2467 โยมยายได้นำท่านมาฝากกับพระวิเชียรธรรมคุณาธาร (ยัง ปุญฺญวฑฺฒโน) ขณะยังเป็นมหาเปรียญ เพื่อให้ศึกษาพระปริยัติธรรมอยู่วัดพระเชตุพนวิมลมังคลารามราชวรมหาวิหาร
อุปสมบท.
ท่านได้บรรพชาเป็นสามเณรเมื่อวันเสาร์ที่ 27 มิถุนายน พ.ศ. 2468 ขึ้น 7 ค่ำ เดือน 8 ปีฉลู ณ วัดพระเชตุพนวิมลมังคลาราม โดยมีพระเทพมุนี (เผื่อน ติสฺสทตฺโต) เป็นพระอุปัชฌาย์ 
ต่อมาท่านได้อุปสมบทเป็นพระภิกษุ ณ วัดพระเชตุพนวิมลมังคลาราม เมื่อวันเสาร์ที่ 6 มิถุนายน พ.ศ. 2474 แรม 6 ค่ำ เดือน 7 ปีมะแม โดยมีสมเด็จพระพุฒาจารย์ (เข้ม ธมฺมสโร) เป็นพระอุปัชฌาย์ พระครูพิศาลสรกิจ (ฟัก ปุญฺญสิริ) วัดทำเลไทย เป็นพระกรรมวาจาจารย์ พระธรรมปิฎก (เผื่อน ติสฺสทตฺโต) เป็นพระอนุสาวนาจารย์ ได้รับฉายาทางธรรมว่าเขมจารี
การศึกษาพระปริยัติธรรม.
การสอบตั้งแต่ชั้นนักธรรมชั้นตรีถึงเปรียญธรรม 8 ประโยค ท่านสอบสำนักเรียนวัดพระเชตุพนฯ ส่วนเปรียญธรรม 9 ประโยคสอบได้ที่สำนักเรียนวัดเพชรสมุทร
เป็นเจ้าอาวาส.
หลังจากสอบได้เปรียญธรรม 7 ประโยค ท่านได้รับแต่งตั้งเป็นเจ้าอาวาสวัดบ้านโป่งและเจ้าคณะอำเภอบ้านโป่งแทนรูปเดิมที่ขอลาสิกขาและลาออกจากตำแหน่ง หลังจากนั้นมาอีก 12 ปี พระพิมลธรรม (ช้อย ฐานทตฺโต) เจ้าคณะภาค 1 ได้ย้ายให้ท่านไปอยู่วัดเพชรสมุทรเพื่อจัดการคณะสงฆ์ให้เรียบร้อย และได้ดำรงตำแหน่งเจ้าคณะจังหวัดสมุทรสงครามในปี พ.ศ. 2491
ปี พ.ศ. 2513 พระเทพปริยัติบัณฑิต (ดำ อาภารํสี) เจ้าอาวาสวัดปทุมคงคา ถึงแก่มรณภาพ และสถานการณ์ในวัดไม่เรียบร้อย ท่านได้รับไว้วางใจจากมหาเถรสมาคมให้มาดำรงตำแหน่งเจ้าอาวาสสืบแทน ท่านทำให้ทุกฝ่ายกลับมาสามัคคีปรองดองกัน และจัดการปกครอง การสาธารณูปการ การศึกษา และการเผยแผ่พระศาสนา ให้เป็นระเบียบเรียบร้อย ทำให้วัดเจริญรุ่งเรืองสืบมา
มรณภาพ.
สมเด็จพระธีรญาณมุนี มรณภาพเมื่อวันที่ 23 ตุลาคม พ.ศ. 2534 สิริอายุได้ พรรษา 60 ได้รับพระราชทานเพลิงศพเมื่อวันที่ 12 พฤษภาคม พ.ศ. 2535 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
จังหวัดอัฟยองคาราฮีซาร์

อัฟยองคาราฮีซาร์  หรือ อัฟยอน  เป็นจังหวัดทางภาคตะวันตกของประเทศตุรกี
จังหวัดอัฟยองคาราฮีซาร์มีอาณาเขตติดต่อกับจังหวัดคือทาฮ์ยาทางทิศตะวันตกเฉียงเหนือ ติดต่อกับจังหวัดเอสคีเชฮีร์ทางทิศเหนือ ติดต่อกับจังหวัดคอนยาทางทิศตะวันออก ติดต่อกับจังหวัดอึสพาร์ทาทางทิศตะวันออกเฉียงใต้ ติดต่อกับจังหวัดบูร์ดูร์ทางทิศใต้ ติดต่อกับจังหวัดเดนิซลีทางทิศตะวันตกเฉียงใต้ และติดต่อกับจังหวัดอูชัคทางทิศตะวันตก มีเมืองหลักคืออัฟยองคาราฮีซาร์ มีพื้นที่ทั้งหมด 14.230 ตารางกิโลเมตร และมีประชากรทั้งหมด 747,555 คน (ค.ศ. 2022)
จังหวัดอาดานา

อาดานา  เป็นจังหวัดทางภาคใต้ตอนกลางของประเทศตุรกี และเป็นจังหวัดหนึ่งที่ตั้งอยู่ในภูมิภาคเมดิเตอร์เรเนียน มีประชากรทั้งหมด 2,274,106 คน (ค.ศ. 2022)
จังหวัดอาดานามีอาณาเขตติดต่อกับจังหวัดแมร์ซินทางทิศตะวันตก ติดต่อกับจังหวัดนีแดทางทิศตะวันตกเฉียงเหนือ ติดต่อกับจังหวัดคัยเซรีทางทิศเหนือ ติดต่อกับจังหวัดคาฮ์รามันมารัชทางทิศตะวันออกเฉียงเหนือ ติดต่อกับจังหวัดออสมานีแยทางทิศตะวันออก และติดต่อกับจังหวัดฮาทัยทางทิศตะวันออกเฉียงใต้ ส่วนทางทิศใต้เป็นชายฝั่งทะเลเมดิเตอร์เรเนียน และมีเมืองหลักคืออาดานา
จังหวัดอาดือยามัน

อาดือยามัน  เป็นจังหวัดทางภาคใต้ตอนกลางของประเทศตุรกี ได้รับการจัดตั้งขึ้นใน ค.ศ. 1954 โดยแยกพื้นที่ส่วนหนึ่งออกจากจังหวัดมาลัตยา มีพื้นที่ทั้งหมด 7,606.16 ตารางกิโลเมตร มีประชากรทั้งหมด 590,935 คน ใน ค.ศ. 1990 มีประชากรเพิ่มขึ้น 513,131 คน และมีเมืองหลักคืออาดือยามัน
พระสาสนโสภณ (ใย ภทฺทิโย)

พระสาสนโสภณ ฉายา ภทฺทิโย (นามเดิม: ใย สุขสิงห์; 27 ธันวาคม พ.ศ. 2443 - 26 กรกฎาคม พ.ศ. 2541) เป็นพระราชาคณะเจ้าคณะรองฝ่ายธรรมยุติกนิกาย เคยดำรงตำแหน่งสำคัญ เช่น ผู้ช่วยเจ้าอาวาสวัดเทพศิรินทราวาสราชวรวิหาร รองแม่กองบาลีสนามหลวง และเจ้าคณะภาค 1-2-3 และ 12-13 (ธรรมยุต)
ประวัติ.
ชาติกำเนิด.
พระสาสนโสภณ มีนามเดิมว่า ใย สุขสิงห์ เกิดเมื่อวันพฤหัสบดีที่ 27 ธันวาคม พ.ศ. 2443 ตรงกับวันขึ้น 7 ค่ำ เดือนยี่ ปีชวด เป็นบุตรของนายอวบ-นางหยาด สุขสิงห์ ชาติภูมิอยู่ที่ตำบลบางสระเก้า อำเภอแหลมสิงห์ จังหวัดจันทบุรี
อุปสมบท.
นายใย สุขสิงห์ ได้บรรพชาเป็นสามเณรเมื่อวันอาทิตย์ที่ 14 กรกฎาคม พ.ศ. 2461 โดยมีพระธรรมไตรโลกาจารย์ (เจริญ ญาณวโร) วัดเทพศิรินทราวาส เป็นพระอุปัชฌาย์
ต่อมาในวันพุธที่ 26 พฤษภาคม พ.ศ. 2463 ได้อุปสมบทเป็นพระภิกษุ ณ วัดเทพศิรินทราวาส โดยมีพระธรรมไตรโลกาจารย์ (เจริญ ญาณวโร) เป็นพระอุปัชฌาย์ พระอุดมศีลคุณ (อิน อคฺคิทตฺโต) เป็นพระกรรมวาจาจารย์ และพระครูปลัดสัมพิพัฒนศีลาจารย์ (เทียน ปภสฺสโร) เป็นพระอนุสาวนาจารย์ ได้รับฉายาว่า ภทฺทิโย
มรณภาพ.
พระสาสณโสภณ ถึงแก่มรณภาพด้วยโรคชรา เมื่อวันอาทิตย์ที่ 26 กรกฎาคม พ.ศ. 2541 ณ โรงพยาบาลหัวเฉียว สิริอายุได้ 98 ปี พรรษา 78 และได้รับพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อวันที่ 16 มกราคม พ.ศ. 2542
อะฟล็อกออฟซีกัลส์

อะฟล็อกออฟซีกัลส์  เป็นวงนิวเวฟจากประเทศอังกฤษ แต่เดิมวงก่อตั้งในเมืองลิเวอร์พูลโดยสองพี่น้อง ไมเคิล "ไมค์' สกอร์" (คีย์บอร์ด, เสียงร้อง) และ แอลลิสเตอร์ "อาลี" สกอร์ (กลอง) พร้อมด้วย ฟรานซิส ลี "แฟรงก์" มอดส์ลีย์ (เบส) และ พอล เรย์โนลส์ (กีตาร์)
วงมีซิงเกิลฮิตไปทั่วโลกรวมทั้ง "I Ran (So Far Away)", "Space Age Love Song," "Wishing (If I Had a Photograph of You)", และ "The More You Live, the More You Love", และพวกเขากลายเป็นที่โดดเด่นในยุค 1980 ในมิวสิกวิดีโอ "I Ran (So Far Away)" นอกจากนี้วงยังได้รับรางวัลแกรมมี
เขตลีมาซอล

เขตลีมาซอล (;Lemesós ตุรกี:) เป็นหนึ่งในหกเขตของประเทศไซปรัส เมื่อปี ค.ศ. 2011 มีประชากรทั้งหมด 235,330 คน เมืองหลักของเขตคือลีมาซอล เป็นส่วนหนึ่งของดินแดนโพ้นทะเลของสหราชอาณาจักร
จอห์น ไลดอน

จอห์น โจเซฟ ไลดอน  เป็นที่รู้จักกันในชื่อวงการเดิมของเขา จอห์นนี รอตเทน (Johnny Rotten) เป็นนักร้อง นักแต่งเพลงและนักดนตรีชาวอังกฤษ เป็นที่รู้จักกันดีในฐานะนักร้องนำของวงพังก์ร็อก เซ็กซ์พิสทอลส์ (Sex Pistols) ในระหว่างปี 1975 จนถึง 1978 และรวมตัวใหม่อีกครั้งในช่วงยุค 1990 และ 2000 เขาเป็นนักร้องนำแห่งวงดนตรีโพสต์พังก์ พับลิกอิมเมจลิมิเต็ด (Public Image Ltd./PiL) ซึ่งเขาได้ก่อตั้งวงขึ้นและเป็นผู้นำวงในปี 1978 จนถึง 1993 และ 2009
มวลของพลังค์

ในทางฟิสิกส์ มวลพลังค์ (mP) คือหน่วยของมวลในระบบหน่วยธรรมชาติที่รู้จักในชื่อ หน่วยของพลังค์ (Planck units) ตั้งชื่อเพื่อเป็นเกียรติแก่นักฟิสิกส์ชาวเยอรมัน มักซ์ พลังค์ ซึ่งเป็นผู้เสนอแนวคิด
คำนิยาม.
มวลของพลังค์สามารถนิยามได้ดังนี้
<math>m_\text{P}=\sqrt{\frac{\hbar c}{G}}</math> ≈ #เปลี่ยนทาง 
 = #เปลี่ยนทาง 
 = #เปลี่ยนทาง 
 = #เปลี่ยนทาง 
นักฟิสิกส์อนุภาคและนักจักรวาลวิทยามักใช้เป็น ค่าคงที่ลดลงของมวลพลังค์ นั่นคือ
<math>\sqrt\frac{\hbar{}c}{8\pi G}</math> ≈ #เปลี่ยนทาง 
 = 2.435 × 1018 GeV/c2
ตัวประกอบ <math>\frac{1}{\sqrt{8\pi}}</math> ช่วยลดความยุ่งยากของตัวเลขในสมการสัมพัทธภาพทั่วไป
เขตแฟมากุสตา

เขตแฟมากุสตา  เป็นหนึ่งในหกเขตของประเทศไซปรัส เมืองหลักของเขตคือเมืองท่าที่สำคัญที่สุดของเกาะ แฟมากุสตา ส่วนหนึ่งของเขตนี้มีประชากรทั้งหมด 37,738 คนที่อาศัยอยู่
เขตคีรีเนีย

เขตคีรีเนีย  เป็นหนึ่งในหกเขตของประเทศไซปรัส เมืองหลักของเขตคือคีรีเนีย เป็นเขตที่เล็กที่สุดของประเทศไซปรัส และถูกควบคุมโดยสาธารณรัฐตุรกีแห่งนอร์เทิร์นไซปรัส
เขตลาร์นากา

เขตลาร์นากา  เป็นหนึ่งในหกเขตของประเทศไซปรัส เมืองหลักของเขตคือลาร์นากา ส่วนเล็ก ๆ ของเขตที่ถูกครอบครองโดยกองทัพตุรกีในปี ค.ศ. 1974 และตอนนี้"โดยพฤตินัย"เป็นส่วนหนึ่งของประเทศไซปรัสเหนือ เขตเลฟโกชา
ตั้งอยู่ในเขตที่มีสนามบินนานาชาติลาร์นากา เป็นสนามบินหลักของเกาะ
ในปี ค.ศ. 2011 เขตลาร์นากามีประชากรทั้งหมด 143,192 คน
เขตแพฟอส

เขตแพฟอส (,) เป็นหนึ่งในหกเขตของประเทศไซปรัส เมืองหลักของเขตคือแพฟอส มีพื้นที่ของเขตทั้งหมด 1,393 ตารางกิโลเมตร และมีจำนวนประชากรในปี ค.ศ. 2011 ทั้งหมด 88,266 คน
ทางหลวงเอเชียสาย 14

ทางหลวงเอเชียสาย 14 (AH14) เป็นถนนในโครงข่ายทางหลวงสายเอเชีย ระยะทางตลอดทั้งสาย เริ่มต้นจากเมืองไฮฟอง ประเทศเวียดนาม ผ่านคุนหมิง มณฑลยูนนาน ประเทศจีน ถึงเมืองมัณฑะเลย์ ประเทศพม่า เชื่อมต่อระหว่างทางหลวงเอเชียสาย 1 ทางหลวงเอเชียสาย 3 แลทางหลวงเอเชียสาย 2
ทางหลวงเอเชียสาย 14 (AH14) เป็นส่วนหนึ่งของโครงข่ายทางหลวงสายเอเชียที่มีความสำคัญในการเชื่อมโยงภูมิภาค มีความยาวรวมประมาณ 2,004 กิโลเมตร (1,245 ไมล์) เริ่มต้นจากเมืองไฮฟอง ประเทศเวียดนาม ผ่านเมืองคุนหมิงในมณฑลยูนนาน ประเทศจีน และสิ้นสุดที่เมืองมัณฑะเลย์ ประเทศพม่า เส้นทางนี้เป็นเส้นทางเชื่อมต่อสำคัญระหว่างทางหลวงเอเชียสาย 1, สาย 2 และสาย 3 ช่วยส่งเสริมการคมนาคมขนส่งและการค้าขายระหว่างประเทศในภูมิภาคเอเชียตะวันออกเฉียงใต้และเอเชียตะวันออก
ทางหลวงเอเชียสาย 18

ทางหลวงเอเชียสาย 18 (AH18) เป็นถนนที่อยู่ในโครงข่ายทางหลวงสายเอเชีย เริ่มต้นจากหาดใหญ่ จังหวัดสงขลา ประเทศไทย ถึงโจโฮร์บะฮ์รู รัฐยะโฮร์ มาเลเซีย ทางหลวงสายนี้วิ่งผ่านถนนที่ขนานตามชายฝั่งตะวันออกในภาคใต้ของประเทศไทย และผ่านทางหลวงสหพันธ์หมายเลข 3 ของประเทศมาเลเซีย
รายชื่อจุดตัดและเมืองที่ผ่าน.
ไทย.
ทางหลวงเอเชียสาย 18 ผ่านทางหลวงแผ่นดินหมายเลข 43 จากหาดใหญ่ถึงหนองจิก ผ่านทางหลวงแผ่นดินหมายเลข 42 จากหนองจิกถึงสุไหงโก-ลก (แต่เดิมเส้นทางจากนราธิวาสถึงสุไหงโก-ลก เป็นทางหลวงแผ่นดินหมายเลข 4084 และ 4057)
มาเลเซีย.
ทางหลวงเอเชียสาย 18 วิ่งผ่าน ทางหลวงสหพันธ์หมายเลข 3 ผ่านรันเตาปันจังไปจนถึงโจโฮร์บะฮ์รู รัฐยะโฮร์
ทางหลวงเอเชียสาย 141

ทางหลวงเอเชียสาย 141 (AH141) เป็นส่วนหนึ่งของโครงข่ายทางหลวงสายเอเชีย ถึงแม้ว่าถนนสายนี้เป็นส่วนหนึ่งของทางหลวงสายเอเชีย แต่ก็ไม่มีการติดตั้งป้าย AH141 ในป้ายบอกทางของทางหลวงมาเลเซีย
รายชื่อทางหลวงที่ผ่าน.
มาเลเซีย.
ทางหลวงเอเชียสาย 141 ผ่านเส้นทางต่าง ๆ ดังนี้
วอลเลย์บอลหญิงชิงแชมป์โลก รุ่นอายุไม่เกิน 20 ปี 1977

วอลเลย์บอลหญิงชิงแชมป์โลก รุ่นอายุไม่เกิน 20 ปี 1977  เป็นครั้งที่ 1 ของการแข่งขัน จัดขึ้นในประเทศบราซิล ระหว่างวันที่ 5–14 กันยายน ค.ศ. 1977 (พ.ศ. 2520)
อันดับการแข่งขัน.
<templatestyles src="Col-begin/styles.css"/>
วอลเลย์บอลชายยูโรเปียนลีก 2006

วอลเลย์บอลชายยูโรเปียนลีก 2006  เป็นการแข่งขันครั้งที่ 3 ของวอลเลย์บอลชายยูโรเปียนลีก จัดขึ้นโดยสมาพันธ์วอลเลย์บอลยุโรป (ซีอีวี) ซึ่งเป็นองค์กรกีฬาวอลเลย์บอลในทวีปยุโรป การแข่งขันรอบคัดเลือกจะจัดขึ้นระหว่างวันที่ 21 กรกฎาคม – 13 สิงหาคม และรอบสุดท้ายจัดขึ้นที่อิซมีร์ ประเทศตุรกี ระหว่างวันที่ 19–20 สิงหาคม 
รอบคัดเลือก.
สัปดาห์ที่ 1.
สนาม: — อังการา (Atatürk Spor Salonu Ulus ANKARA)
สนาม: #เปลี่ยนทาง — ลาเมีย (Chalkiopoulio Sports Hall LAMIA)
สัปดาห์ที่ 2.
สนาม: — บายาโดลิด
สนาม: #เปลี่ยนทาง — รอตเทอร์ดาม
สัปดาห์ที่ 3.
สนาม: — Rakvere (Spordihall RAKVERE)
สนาม: — ซาเกร็บ (Dom Odbojke Bojan Stranic ZAGREB)
สัปดาห์ที่ 4.
สนาม: — เปรเชา (Sportova Hala PRESOV)
สนาม: #เปลี่ยนทาง — เบอร์ลิน (Sporthalle Charlottenburg BERLIN)
รอบสุดท้าย.
สนาม: — อิซมีร์ (Sports Hall Karsiyaka IZMIR)
วอลเลย์บอลชายยูโรเปียนลีก 2007

วอลเลย์บอลชายยูโรเปียนลีก 2007  เป็นครั้งที่ 4 ของวอลเลย์บอลชายยูโรเปียนลีก จัดขึ้นโดยสมาพันธ์วอลเลย์บอลยุโรป (ซีอีวี) ซึ่งเป็นองค์กรกีฬาวอลเลย์บอลในทวีปยุโรป การแข่งขันรอบสุดท้ายจัดขึ้นที่ปูร์ตีเมา, ประเทศโปรตุเกส ระหว่างวันที่ 7–8 กรกฎาคม ค.ศ. 2007
ประเทศที่เข้าแข่งขัน.
ด้านล่างนี่คือ 12 ทีมที่เข้าร่วมแข่งขันยูโรเปียนลีก 2005
<templatestyles src="Col-begin/styles.css"/>
อันดับการแข่งขัน.
<templatestyles src="Col-begin/styles.css"/>
ทางหลวงเอเชียสาย 43

ทางหลวงเอเชียสาย 43 (AH43) เป็นถนนในโครงข่ายทางหลวงสายเอเชีย ระยะทางทั้งหมด เริ่มต้นจากทางหลวงเอเชียสาย 1 ในเมืองอัคระ ประเทศอินเดีย ถึงเมือง Matara ประเทศศรีลังกา
เส้นทางผ่านเมืองต่าง ๆ ของอินเดีย ได้แก่ อัคระ (บน AH1) Gwalior (ทางแยก AH47), Nagpur (ตัดกับ AH46), ไฮเดอราบาด และเบงคลูรู (AH45 และ AH47 มาบรรจบ), มทุไร และสิ้นสุดช่วงแรกที่ Rameswaram ก่อนที่จะมาเริ่มอีกช่วงหนึ่งในประเทศศรีลังกา ที่เมือง Talaimannar และผ่าน Mannar, อนุราธปุระ, Dambulla (ทางแยก AH44), Kurunegala, กัณฏิ, โคลัมโบ, กอลล์ และสิ้นสุดที่ Matara
รายชื่อทางหลวงที่ผ่าน.
อินเดีย.
ทางหลวงสายเอเชียได้ผ่านทางหลวงในประเทศอินเดียในช่วงต่าง ๆ ได้แก่ ทางหลวงอินเดีย NH 3, ทางหลวงอินเดีย NH 75, ทางหลวงอินเดีย NH26 , ทางหลวงอินเดีย NH 7 และทางหลวงอินเดีย NH 49 ผ่านรัฐต่าง ๆ ของอินเดีย ได้แก่ รัฐอุตตรประเทศ รัฐราชสถาน รัฐมัธยประเทศ รัฐมหาราษฏระ รัฐเตลังคานา รัฐกรณาฏกะ และรัฐทมิฬนาฑู
ศรีลังกา.
ทางหลวงสายเอเชียได้ผ่านส่วนต่าง ๆ ในทางหลวงศรีลังกา ดังนี้
ทางหลวงเอเชียสาย 45

ทางหลวงเอเชียสาย 45 (AH45) เป็นถนนในโครงข่ายทางหลวงสายเอเชีย ระยะทางทั้งหมด เริ่มต้นจากทางหลวงเอเชียสาย 1 ในเมืองโกลกาตา ประเทศอินเดีย ถึงทางหลวงเอเชียสาย 43 และทางหลวงเอเชียสาย 47 ในเมืองเบงคลูรู ประเทศอินเดีย
ทางหลวงเอเชียสายนี้ได้ผ่านทางหลวงของอินเดียหลายสาย ได้แก่ ทางหลวงอินเดีย NH 6, NH 5, NH 4, NH 46, และทางหลวงอินเดีย NH 7
ทางหลวงเอเชียสาย 45 บนจุดตัดในเมืองฮาว์ราห์
ทางหลวงเอเชียสาย 46

ทางหลวงเอเชียสาย 46 (AH46) เป็นถนนในโครงข่ายทางหลวงสายเอเชีย เป็นทางหลวงที่เชื่อมต่อฝั่งตะวันตกกับตะวันออกของอินเดียเข้าด้วยกัน เชื่อมต่อกับทางหลวงเอเชียสาย 2 และเส้นทางนี้ยังเป็นที่รู้จักในระบบทางหลวงอินเดียที่ชื่อ ทางหลวงอินเดีย NH 6 มีระยะทางกว่า จากทางหลวงเอเชียสาย 2 ในเมืองฮาว์ราห์ รัฐเบงกอลตะวันตก อินเดีย ถึงเมือง Hazira รัฐคุชราต อินเดีย ตัดกับทางหลวงเอเชียสาย 47 ที่เมืองดูห์เล รัฐมหาราษฏระ และทางหลวงเอเชียสาย 43 ที่เมืองนาคปุระ
รายชื่อเมืองที่ผ่าน.
ทางหลวงสายนี้ผ่านเมืองต่าง ๆ ในรัฐเบงกอลตะวันตก รัฐฌารขัณฑ์ รัฐโอฑิศา รัฐฉัตตีสครห์ และรัฐมหาราษฏระ ดังนี้
ซีวิงส์

ซีวิงส์  เป็นผู้ประกอบการทัวร์เครื่องบินทะเลระดับหรู ซึ่งตั้งอยู่ในสหรัฐอาหรับเอมิเรตส์ บริษัทนี้ได้รับการก่อตั้งขึ้นในเดือนสิงหาคม ค.ศ. 2007 และให้ทัวร์ทางอากาศและการเช่าเหมาลำไปยังสถานที่ต่าง ๆ เช่น ดูไบ, อาบูดาบี, รัฐราสอัลไคมาห์ และรัฐฟูไจราห์ บริการของบริษัท ได้แก่ เที่ยวบินชมทัศนียภาพ, ทัศนศึกษาที่กำหนดเอง, แพคเกจของหมู่คณะ และเครื่องบินเช่าเหมาลำพิเศษไปกว่า 20 จุดต่าง ๆ ภายในสหรัฐอาหรับเอมิเรตส์ โดยมีเงื่อนไขคือเป็นการแก้ปัญหาการเดินทางที่สมบูรณ์ทั่วทั้งภูมิภาค
บริการเครื่องบินทะเลได้รับการดำเนินโดยเจ็ท-ออปส์ เอฟแซดอี ซึ่งเป็นบริษัทที่อยู่ในดูไบ และเป็นผู้ถือใบรับรองผู้ประกอบการทางอากาศของสหรัฐอาหรับเอมิเรตส์ (AOC)
เจ็ท-ออปส์ เอฟแซดอี มีเจ้าของคือแอร์ชาร์เตอร์อินเตอร์เนชันแนลอาระเบีย จำกัด ซึ่งเป็นบริษัทการจัดการบินชั้นนำในดูไบนับตั้งแต่ปี ค.ศ. 1994
ฐานปฏิบัติการและยานเดินสมุทร.
ยานเดินสมุทรประกอบด้วยเครื่องบินทะเลเซสนา 208 คาราวานสามลำ ซึ่งจะออกจากสามฐานที่มั่น โดยตั้งตามความเหมาะสมอยู่ที่ดูไบ และมีสถานที่ปฏิบัติการเดิมอยู่ที่เจเบล อาลี รวมถึงยังดำเนินการทัวร์จากอ่าวดูไบและหมู่เกาะเดอะเวิลด์
เซสนา 208 คาราวาน สามารถบรรจุผู้โดยสารได้เก้าที่นั่งกับนักบินหนึ่งที่นั่ง และมีความเร็วในการแล่นทางน้ำที่ประมาณ 130 นอต เครื่องบินซีวิงส์มีการติดตั้ง:
• เบาะนั่งแบบหรู
• หน้าต่างขนาดใหญ่สำหรับแต่ละที่นั่ง
• ห้องโดยสารปรับอากาศ
เซสนา 208 คาราวาน เป็นเครื่องบินบริการสาธารณะเครื่องยนต์เดียวและผลิตในสหรัฐอเมริกา โดยใช้เครื่องยนต์คะเนเดียนแพรตต์แอนด์วิทนีย์ พีที6เอ-114เอ ซึ่งเป็นหนึ่งในเครื่องยนต์ที่น่าเชื่อถือที่สุดของโลก โดยมีต้นแบบเดิมที่ออกบินครั้งแรกในเดือนธันวาคม ค.ศ. 1982 และได้รับการรับรองโดยสำนักงานบริหารการบินแห่งชาติในเดือนตุลาคม ค.ศ. 1984 เครื่องบินได้รับการบำรุงรักษาโดยผู้เชี่ยวชาญด้านวิศวกรรม ผู้มีประกาศนียบัตรชั้นสูงสุด ที่ออกโดยเจ้าหน้าที่การบินพลเรือนทั่วไป ซึ่งเป็นฝ่ายปกครองการบินของสหรัฐอาหรับเอมิเรตส์ พวกเขามีความรู้เกี่ยวกับเครื่องบินเป็นอย่างมาก และมีระบบบำรุงรักษาเครื่องบินสำหรับมาตรฐานสูงสุดในชีวิตประจำวัน
ประวัติของเครื่องบินทะเลในดูไบ.
การบินเริ่มขึ้นในดูไบในปี ค.ศ. 1937 โดยครั้งแรกคือเมื่อครั้งที่เรือเหาะอิมพีเรียลแอร์เวย์ได้ให้บริการรายสัปดาห์ระหว่างสหราชอาณาจักรและปากีสถาน ซึ่งได้แวะลงจอดในอ่าวดูไบ ตั้งแต่ปี ค.ศ. 1940 ถึง 1950 เส้นทางเกือกม้าจากเดอร์บันไปยังซิดนีย์โดยผ่านทางอ่าวได้รับการก่อตั้งขึ้น ในช่วงท้ายของปี ค.ศ. 1944 ทางสายการบินบริติชโอเวอร์ซีแอร์เวย์คอร์ปอเรชัน (BOAC) ได้ออกปฏิบัติการเรือบิน 8 ลำต่อสัปดาห์ ส่วนในเดือนมกราคมปี ค.ศ. 1947 ได้มีการพบเรือบินชอร์ทเอมไพร์รุ่นซีคลาสล่าสุด ปฏิบัติการบินในเส้นทางเกือกม้าผ่านคาร์ทูม, ลักซอร์, ไคโร, คาลเลีย (ทะเลเดดซี), ฮับบานิยาห์ (ประเทศอิรัก), บาสรา, ประเทศบาห์เรน, ดูไบ, จีวานี ไปยังการาจี
เครื่องบินทะเลและสิ่งแวดล้อม.
เครื่องบินทะเลเป็นมิตรกับสิ่งแวดล้อมมากกว่าเครื่องบินรุ่นอื่น และไม่ปล่อยน้ำมันลงไปในน้ำ ในฐานะที่เป็นระบบใบพัด เครื่องยนต์และไอเสียจะอยู่เหนือน้ำโดยไม่รบกวนสิ่งมีชีวิตทางทะเลแต่อย่างใด อีกทั้งเครื่องบินทะเลยังมีเสียงรบกวนจากภายนอกต่ำและมีสถิติความปลอดภัยที่ดีเลิศ
ความหลากหลายทางชีวภาพในประเทศญี่ปุ่น

ความหลากหลายทางชีวภาพในประเทศญี่ปุ่น ประกอบด้วยพืชประจำเขตภูมิภาค, สัตว์ประจำเขตภูมิภาค และแหล่งที่อยู่ตามธรรมชาติ เกาะของประเทศญี่ปุ่นจะยึดระยะทางยาวจากเหนือจรดใต้ และครอบคลุมหลากหลายของเขตภูมิอากาศ ส่งผลให้เกิดความหลากหลายของสายพันธุ์สัตว์ป่าเป็นอย่างมาก แม้จะมีการแยกเกาะญี่ปุ่นจากแผ่นดินใหญ่ของทวีปเอเชียก็ตาม ในภาคเหนือของประเทศ จะมีสายพันธุ์แบบที่มีอยู่ในภูมิภาคซับอาร์กติกเป็นจำนวนมาก ส่วนทางภาคใต้จะมีสายพันธุ์แบบที่พบในเอเชียตะวันออกเฉียงใต้ตามแบบฉบับของภูมิภาคเขตร้อน โดยในพื้นที่เหล่านี้จะมีหลายสายพันธุ์ที่ปรากฎอยู่ในประเทศจีนและประเทศเกาหลี นอกจากนี้ ประเทศญี่ปุ่นยังมีสิ่งมีชีวิตเฉพาะถิ่นจำนวนมากที่ไม่สามารถพบที่อื่นใดนอกจากนี้ได้
สัตว์ประจำเขตภูมิภาค.
สัตว์เลื้อยคลานและสัตว์ครึ่งบกครึ่งน้ำ.
ประเทศญี่ปุ่นมีประมาณ 73 สายพันธุ์ของสัตว์เลื้อยคลานที่เกือบครึ่งหนึ่งเป็นสิ่งมีชีวิตเฉพาะถิ่น สำหรับเต่าทะเล และงูทะเลมีพิษสูงแต่ไม่รุนแรง เช่น งูทะเลเอราบุ จะปรากฏอยู่ในเขตน้ำอุ่นทั่วภาคใต้ของประเทศญี่ปุ่น
สโมสรวอลเลย์บอลขอนแก่นสตาร์

สโมสรวอลเลย์บอลขอนแก่นสตาร์ เป็นสโมสรวอลเลย์บอลในประเทศไทย ตั้งอยู่ที จังหวัดขอนแก่น ทำการแข่งขันในรายการวอลเลย์บอลหญิงไทยแลนด์ลีก ครั้งแรกในปี 2005 ชนะเลิศแชมป์ไทยแลนด์ลีก 2 สมัย ในฤดูกาล 2007–08 และ 2012–13 และปี 2013 ได้แชมป์ รายการไทย-เดนมาร์ค ซูเปอร์ลีก เป็นครั้งแรก 
ปัจจุบัน มหาวิทยาลัยขอนแก่น ได้เข้ามาให้การสนับสนุน ภายใต้ชื่อว่า สโมสรมหาวิทยาลัยขอนแก่น ขอนแก่นสตาร์วีซี หรือ เคเคยู ขอนแก่นสตาร์วีซี (KKU KKS VC) ปัจจุบันมีผู้เล่นทีมชาติได้แก่ แก้วกัลยา กมุลทะลา, โสรยา พรมหล้า และ หทัยรัตน์ จารัตน์ ปัจจุบันมี ฑิฆัมพร ช้างเขียว ทำหน้าที่เป็นกัปตันทีมคนปัจจุบัน
สีชุดและผู้ผลิตชุดแข่งขันสโมสร.
วอลเลย์บอลไทยแลนด์ลีก
วอลเลย์บอลไทยเดนมาร์คซูเปอร์ลีก
ผู้ผลิตชุด
รายชื่อผู้เล่นชุดปัจจุบัน.
"7อัปเดตข้อมูล ณ เดือน มกราคม พ.ศ. 2568"
เจ้าหน้าที่ทีม.
"อัปเดตข้อมูล ณ เดือน พฤศจิกายน พ.ศ. 2567"
อดีตผู้เล่น.
<templatestyles src="Col-begin/styles.css"/>
ขจรเดช พรมรักษา

ขจรเดช พรมรักษา (ชื่อเล่น: กบ; เกิด 9 พฤศจิกายน พ.ศ. 2518) รู้จักกันในนาม กบ บิ๊กแอส มือกลองวง บิ๊กแอส โปรดิวเซอร์และเป็นนักแต่งเพลงในทีมแมงโก้ให้กับศิลปินจำนวนมาก เช่น บอดี้แสลม, บิ๊กแอส, ปาล์มมี่, อีโบล่า เป็นต้น
ประวัติ.
ขจรเดช พรมรักษา เกิดเมื่อวันที่ 9 พฤศจิกายน พ.ศ. 2518 ขจรเดชมี่พี่ชายชื่อ "อภิชาติ พรหมรักษา" (หมู บิ้กแอส) จบการศึกษามหาวิทยาลัยเทคโนโลยีราชมงคลตะวันออก วิทยาเขตจักรพงษภูวนารถ จากนั้นสอบเข้าศึกษาที่โรงเรียนการไปรษณีย์ และได้รับการบรรจุแต่งตั้งเป็นนายไปรษณีย์โทรเลข ระดับ 2 ต่อมาได้ถูกหมู อภิชาติ พรมรักษาชักเชิญเข้ามาเป็นมือกลองของวงบิ๊กแอสในเวลาต่อมา 
วงบิ๊กแอส.
หมู - อภิชาติ พรมรักษา และ อ็อฟ - พูนศักดิ์ จตุระบุล เป็นเพื่อนร่วมชั้นเรียนตั้งแต่สมัยมัธยมศึกษาที่โรงเรียนสตรีวิทยา 2 ตั้งวงดนตรีขึ้นมาแต่ไม่ได้จริงจังมากนักจนกระทั่งเรียนจบมัธยมก็แยกย้ายหลังจากนั้นอ็อฟไปเรียนที่วิทยาลัยก่อสร้างดุสิต จึงชักชวน แด็ก - เอกรัตน์ วงศ์ฉลาด ที่เรียนที่เดียวกันมาร่วมวงกันด้วย ขณะนั้นหมูที่เรียนอยู่วิทยาลัยช่างศิลป์ก็ชักชวน ต้น - เอกรัตน์ รัตนปิณฑะ เพื่อนที่วิทยาลัยช่างศิลป์ โดยหมูก็ได้ชักชวนน้องชายของตนเอง กบ - ขจรเดช พรมรักษามาเป็นมือกลอง
ผลงาน.
ผลงานการแต่งเพลง.
เอ๊ะ จิรากร.
ปาล์มมี่
ชีวิตส่วนตัว.
ขจรเดช สมรสกับแฟนสาวนอกวงการ "อ๋อ" ที่โรงแรม ทาว์น อิน ทาว์น ใน กรุงเทพ เมื่อวันที่ 14 มกราคม 2555
กมล วรรณประภา

กมล วรรณประภา อดีตรัฐมนตรีว่าการกระทรวงมหาดไทย ในรัฐบาลสัญญา ธรรมศักดิ์ และอดีตรัฐมนตรีว่าการกระทรวงยุติธรรม ในรัฐบาลจอมพล ถนอม กิตติขจร
ประวัติ.
กมล วรรณประภา เคยรับราชการในสังกัดกระทรวงยุติธรรม เคยดำรงตำแหน่งสูงสุดคือ อธิบดีกรมอัยการ และเคยได้รับการแต่งตั้งเป็นสมาชิกวุฒิสภาใน พ.ศ. 2511
ในการก่อการรัฐประหารในประเทศไทย พ.ศ. 2514 โดยจอมพล ถนอม กิตติขจร เขาได้รับตำแหน่งรัฐมนตรีว่าการกระทรวงยุติธรรม ในรัฐบาลจอมพล ถนอม กิตติขจร
ต่อมาในปี พ.ศ. 2516 ได้รับแต่งตั้งเป็นรัฐมนตรีว่าการกระทรวงมหาดไทย ในรัฐบาลสัญญา ธรรมศักดิ์
ตะเกียงบุนเซิน

ตะเกียงบุนเซิน  เป็นอุปกรณ์ให้ความร้อนด้วยแก๊สธรรมชาติ
ซึ่งให้เปลวไฟเดี่ยวสีน้ำเงินหรือส้มสว่าง เพื่อใช้ในการต้ม, เผา, หรือฆ่าเชื้อในห้องทดลอง
ชื่อตะเกียง ตั้งตามชื่อโรแบร์ท บุนเซิน ผู้ออกแบบ
ประวัติ.
ในปี พ.ศ. 2395, เมื่อโรแบร์ท บุนเซิน เข้าทำงานที่มหาวิทยาลัยไฮเดิลแบร์ค, เยอรมนี
ทางมหาวิทยาลัยได้เพิ่งติดตั้งระบบจ่ายแก๊สถ่านหินสำหรับใช้ทั่วมหาวิทยาลัย และกำลังสร้างอาคารห้องปฏิบัติการใหม่
ซึ่งจะใช้แก๊สสำหรับทั้งแสงสว่างและแหล่งความร้อนในห้องทดลอง แต่ตะเกียงที่ใช้ให้ความร้อนในสมัยนั้น
มีปัญหาเรื่องความซับซ้อนของอุปกรณ์และประสิทธิภาพที่ต่ำ
ระหว่างที่อาคารห้องปฏิบัติการยังอยู่ระหว่างการก่อสร้างในปี พ.ศ. 2397, บุนเซินได้เสนอแนวคิดรูปแบบตะเกียงใหม่ให้ปีเตอร์ เดซาก,
ช่างทำอุปกรณ์ของมหาวิทยาลัย เพื่อทำการสร้างต้นแบบ,
ในที่สุดการออกแบบของบุนเซิน/เดซาก ประสบความสำเร็จในการให้เปลวไฟความร้อนสูง
แต่สว่างน้อยและไร้เขม่าได้ด้วยการควบคุมการผสมแก๊สกับอากาศก่อนการเผาไหม้
โดยให้มีวาล์วอากาศเข้าที่ด้านใต้ของตะเกียงรูปท่อทรงกระบอกสูง ออกเป็นเปลวไฟที่ด้านบน
เมื่ออาคารปฏิบัติการได้เปิดใช้งานช่วงต้นปี พ.ศ. 2398, เดซากได้ประกอบตะเกียงบุนเซินทั้งหมด 50 ชุด
สำหรับใช้ในห้องปฏิบัติการของบุนเซิน โดยบุนเซินได้ตีพิมพ์การออกแบบนั้นในอีกสองปีต่อมา
และยังคงนิยมใช้ในห้องทดลองทั่วโลกมาจนถึงปัจจุบัน
วอลเลย์บอลหญิงชิงแชมป์โลก รุ่นอายุไม่เกิน 20 ปี 2015

วอลเลย์บอลหญิงชิงแชมป์โลก รุ่นอายุไม่เกิน 20 ปี 2015  จัดขึ้นในประเทศเปอร์โตริโก ระหว่างวันที่ 3–12 กรกฎาคม ค.ศ. 2015 (พ.ศ. 2558)
ทีมที่ผ่านการคัดเลือก.
สหพันธ์วอลเลย์บอลระหว่างประเทศ รายงานถึงการคัดเลือกทีมเข้าแข่งขันวอลเลย์บอลหญิงชิงแชมป์โลก รุ่นอายุไม่เกิน 20 ปี เมื่อวันที่ 14 ธันวาคม พ.ศ. 2556 
การแบ่งกลุ่ม.
การจับฉลากแบ่งสายจัดขึ้นที่เมืองกาโรลีนา, ประเทศเปอร์โตริโก เมื่อวันที่ 1 กรกฎาคม พ.ศ. 2558 ตัวเลขในวงเล็บหมายถึงอันดับโลก ณ เดือนธันวาคม พ.ศ. 2557
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แช่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
 {{flagicon|DOM}} บราเยลิน มาร์ตีเนซ
 {{flagicon|DOM}} บราเยลิน มาร์ตีเนซ
 {{flagicon|SRB}} บอยานา มีเลนคอวิช
 {{flagicon|SRB}} มายา อะเลคซิช
 {{flagicon|ITA}} อันนา ดาเนซี
 {{flagicon|JPN}} มิซะกิ ชิระอิ
 {{flagicon|BRA}} ลอเรนนี เจราวดู
 {{flagicon|BUL}} จานา โตโดโรวา
รูมา

รูมา  เป็นเขตเทศบาลเมืองที่ตั้งอยู่ในวอยวอดีนา, ประเทศเซอร์เบีย ในปี ค.ศ. 2011 เมืองมีประชากรทั้งหมด 30,076 คน ในขณะที่เขตเทศบาลเมืองรูมามีประชากรทั้งหมด 54,339 คน
วุฒิสภาไทย ชุดที่ 3

วุฒิสภาไทย ชุดที่ 3 ประกอบไปด้วยสมาชิกวุฒิสภาจำนวน 120 ท่าน ได้รับโปรดเกล้าฯ แต่งตั้งเมื่อวันที่ 4 กรกฎาคม พ.ศ. 2511 สิ้นสุดสมาชิกภาพ เมื่อวันที่ 17 พฤศจิกายน พ.ศ. 2514 เนื่องจากคณะปฏิวัติประกาศยกเลิกรัฐธรรมนูญแห่งราชอาณาจักรไทย พ.ศ. 2511 (ฉบับที่ 3)
รายนามสมาชิกวุฒิสภาที่ได้รับการแต่งตั้งเพิ่ม.
ในวันที่ 25 กุมภาพันธ์ พ.ศ. 2512 มีพระบรมราชโองการโปรดเกล้าฯ แต่งตั้งสมาชิกวุฒิสภาเพิ่มขึ้น เพื่อให้มีจำนวนสมาชิกสามในสี่ของจำนวนสมาชิกทั้งหมดของสภาผู้แทนราษฎร จำนวน 44 ท่าน ดังรายนามต่อไปนี้
รายนามสมาชิกวุฒิสภาที่สิ้นสุดสมาชิกภาพ.
โดยที่รัฐธรรมนูญแห่งราชอาณาจักรไทย มาตรา 79 บัญญัติว่า สมาชิกภาพของสมาชิกวุฒิสภามีวาระคราวละ 6 ปี นับแต่วันที่พระมหากษัตริย์ทรงแต่งตั้งสมาชิกเป็นครั้งแรก ให้มีการจับสลากออก เพื่อให้สมาชิกพ้นจากตำแหน่งเป็นจำนวนกึ่งหนึ่งของจำนวนสมาชิกทั้งหมด และตามข้อบังคับว่าด้วยการจับสลากของสมาชิกวุฒิสภาได้บัญญัติให้กระทำการจับสลากออกในวันที่ 3 กรกฎาคม พ.ศ. 2514 สมาชิกที่จับสลากออกในครั้งนี้ มีจำนวน 82 ท่าน ดังรายนามต่อไปนี้
รายนามสมาชิกวุฒิสภาที่ได้รับการแต่งตั้งใหม่.
ในวันที่ 4 กรกฎาคม พ.ศ. 2514 มีพระบรมราชโองการโปรดเกล้าฯ แต่งตั้งสมาชิกวุฒิสภา แทนสมาชิกที่จับสลากออก จำนวน 82 ท่าน ดังรายนามต่อไปนี้
เทียนสัตตบุษย์

เทียนสัตตบุษย์ (ชื่อวิทยาศาสตร์: "Pimpinella anisum") เป็นพืชล้มลุกปีเดียวในวงศ์ผักชี (Apiaceae) ความสูง 30-75 ซม. ใบเป็นใบเดี่ยว ขอบใบอาจหยักลึกเป็นแฉกแบบขนนก หรือเป็นรูปไข่ ดอกเป็นช่อแบบก้านซี่ร่มหลายชั้น กลีบดอกมี 5 กลีบ สีขาวอมเหลือง ผลเป็นผลแห้งรูปไข่ สีน้ำตาลอมเขียวปนเทา มีถิ่นกำเนิดในบริเวณเมดิเตอร์เรเนียนและเอเชียตะวันตกเฉียงใต้
การนำไปใช้.
เทียนสัตตบุษย์มีกลิ่นหอมและรสหวาน ใช้แต่งกลิ่นอาหาร ขนมหวาน ลูกกวาด ขนมปัง และเครื่องดื่ม นอกจากนี้ผลยังใช้เป็นยาขับเสมหะ ขับลม ขับเหงื่อ มีฤทธิ์ฆ่าเชื้อราและใช้แก้อาการท้องอืดท้องเฟ้อในคนที่เป็นหอบหืด ในประเทศอินเดียจะใช้ใบและรากเป็นเครื่องเทศ โดยเข้าเป็นเครื่องแกงแบบอินเดีย และใช้เมล็ดในการเพิ่มรสชาติให้กับซุป ซอสต่าง ๆ ขนมปัง เค้ก เป็นต้น
ผลเทียนสัตตบุษย์มีน้ำมันระเหยง่ายร้อยละ 1.9 – 3.1 เมื่อนำมากลั่นด้วยไอน้ำ จะได้น้ำมันเทียนสัตตบุษย์ (anise oil) ซึ่งมีสารสำคัญคืออเนโทล (anethole) ร้อยละ 80-90 น้ำมันนี้ใช้แต่งกลิ่นอาหาร เครื่องดื่ม น้ำยาบ้วนปาก สบู่ เครื่องหอมอื่น ๆ และบุหงา ใช้แต่งกลิ่น อาหาร เครื่องดื่ม ลูกกวาด สุรา ใช้เป็นยาแก้ท้องอืดท้องเฟ้อในเด็ก สุราที่ปรุงด้วยน้ำมันชนิดนี้เรียกสุราอาหนี
วอลเลย์บอลชายชิงแชมป์นอร์เซกา 2007

วอลเลย์บอลชายชิงแชมป์นอร์เซกา 2007  เป็นครั้งที่ 20 ของการแข่งขัน ระหว่างวันที่ 16–21 กันยายน ณ อนาไฮม์, สหรัฐอเมริกา
รอบคัดเลือก.
กลุ่ม A.
<br>
กลุ่ม B.
<br>
<br>
รอบสุดท้าย.
<br>
รอบก่อนรองชนะเลิศ.
<br>
รอบรองชนะเลิศ.
<br>
รอบชิงชนะเลิศ.
<br>
อันดับการแข่งขัน.
<templatestyles src="Col-begin/styles.css"/>
ณพล พรมสุวรรณ

ณพล พรมสุวรรณ  (อดีต: ตรีพล พรมสุวรรณ Triphon Phromsuwan); ชื่อเล่น: ต๊อป; เกิดเมื่อวันที่ 11 กันยายน พ.ศ. 2522 ที่จังหวัดราชบุรี) เป็น นักแสดง, พิธีกร, ผู้ประกาศข่าว, อดีตดีเจคลื่น FM.one 103.5
และอดีตดีเจคลื่น Smile Radio 98.0 เข้าสู่อาชีพนักแสดงจากการประกวด Exact Star Search นอกจากนี้ณพล พรมสุวรรณยังเป็นผู้บริหารบริษัท คำฉันท์ จำกัด บริษัทรับผลิตรายการโทรทัศน์ และสื่อออนไลน์อีกด้วย
ตรีพล เปลี่ยนชื่อจริง เป็น "ณพล" เมื่อปลายปี พ.ศ. 2560
ในเดือนมีนาคม พ.ศ. 2561 ณพลได้จัดทำเฟสบุ๊คเพจและช่อง YouTube เกี่ยวกับการท่องเที่ยวที่ชื่อว่า "เที่ยวกับคุณแม่-Journey with mother" ที่บอกเล่าการเดินทางไปยังสถานที่ท่องเที่ยว และกิจกรรมต่างๆของณพล และคุณแม่ ถือเป็นเพจท่องเที่ยวที่น่าสนใจและมีกลุ่มเป้าหมายที่ชัดเจน
การศึกษา.
ณพล พรมสุวรรณ จบการศึกษาชั้นมัธยมศึกษาตอนต้น จากโรงเรียนสามเสนวิทยาลัย ชั้นมัธยมศึกษาตอนปลาย จากโรงเรียน ภ.ป.ร. ราชวิทยาลัย ในพระบรมราชูปถัมภ์ ระดับปริญญาตรี ภาควิชาศิลปะการแสดง คณะนิเทศศาสตร์ มหาวิทยาลัยกรุงเทพ และระดับปริญญาโท สาขาการบริหารสื่อสารมวลชน คณะวารสารศาสตร์และสื่อสารมวลชน มหาวิทยาลัยธรรมศาสตร์
เอดมันตัน

เอดมันตัน  เป็นเมืองหลวงของรัฐแอลเบอร์ตา ประเทศแคนาดา ตั้งอยู่ริมฝั่งแม่น้ำนอร์ทซัสแคตเชวัน เมืองมีประชากร 877,926 คนในปี ค.ศ. 2014 ทำให้เป็นเมืองใหญ่เป็นอันดับสองของรัฐแอลเบอร์ตา และเป็นเทศบาลที่ใหญ่เป็นอันดับ 5 ของประเทศ
เอดมันตันเป็นเมืองศูนย์กลางด้านวัฒนธรรม การปกครองและการศึกษา ได้รับฉายาว่าเป็นเมืองเทศกาลของแคนาดา
เป็นที่ตั้งของศูนย์การค้าที่ใหญ่ที่สุดในอเมริกาเหนือ คือ เวสต์เอดมันตันมอลล์ (เป็นศูนย์การค้าที่ใหญ่ที่สุดในโลกระหว่างปี ค.ศ. 1981 ถึง 2004) และฟอร์ตเอดมันตันพาร์ก ที่ถือเป็นพิพิธภัณฑ์มีชีวิตทางประวัติศาสตร์
ไอเซินชตัท

ไอเซินชตัท (,) เป็นเมืองในประเทศออสเตรีย เมืองหลวงของรัฐบัวร์เกินลันท์ มีประชากร 13,165 คน (ค.ศ. 2012)
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
อิกิเก

อิกิเก  เป็นเมืองท่าในประเทศชิลี และเป็นเทศบาลทางตอนเหนือของประเทศชิลี เป็นเมืองหลักของแคว้นตาราปากาและจังหวัดอิกิเก เมืองตั้งอยู่บนชายฝั่งมหาสมุทรแปซิฟิก ทางตะวันตกของปัมปาเดลตามารูกัล ซึ่งเป็นส่วนหนึ่งของทะเลทรายอาตากามา เมืองมีประชากร 191,468 คนจากการสำรวจสำมะโนประชากร 2017 เมืองพัฒนามาจากยุครุ่งเรืองของการทำเหมืองดินประสิวในทะเลทรายอาตากามา ในช่วงศตวรรษที่ 19 
เดิมเป็นเมืองของประเทศเปรู ต่อมาถูกชิลียึดครองโดยเป็นผลจากสงครามแปซิฟิก (ค.ศ. 1879–1883)
แบปทิสต์

นิกายแบปทิสต์ (ศัพท์ราชบัณฑิตยสถาน) หรือ แบ๊บติสต์ (ศัพท์โปรเตสแตนต์)  เป็นนิกายในศาสนาคริสต์ฝ่ายโปรเตสแตนต์ ชื่อของนิกายนี้มาจากหลักปฏิบัติที่ปฏิเสธการทำพิธีบัพติศมาแก่ทารก แต่ยอมรับเฉพาะพิธีบัพติศมาแก่ผู้เชื่อเท่านั้น
คณะแบปทิสต์กำเนิดขึ้นในระหว่างการปฏิรูปศาสนาฝ่ายโปรเตสแตนต์ในประเทศอังกฤษราวคริสต์ศตวรรษที่ 17 จากนั้นจึงแพร่ไปทั่วยุโรปเหนือ และทวีปอื่น ๆ ตามลำดับ 
ในปี ค.ศ. 2008 พันธมิตรแบปทิสต์โลกรายงานว่ามีสมาชิกอยู่ทั้งสิ้นกว่า 41 ล้านคน และมีคริสตจักรกว่า 150,000 แห่งในสังกัด
ยศพล วัฒนะ

ยศพล วัฒนะ ชื่อเล่น โด่ง เกิดวันที่ 27 พฤษภาคม พ.ศ. 2538 ที่จังหวัดพระนครศรีอยุธยา เป็นนักกีฬาวอลเลย์บอลชายชาวไทย ผู้ทำหน้าที่ในตำแหน่งมือเซต ให้แก่สโมสรคอสโม เชียงราย
ประวัติ.
ยศพล เกิดเมื่อปี2538 เป็นบุตรของนายอนุวัต วัฒนะ ปัจจุบันบิดาของยศพลได้มีครอบครัวใหม่ 
ช่วงปี พ.ศ. 2555 ยศพลได้รับเลือกให้เป็นตัวแทนทีมชาติไทย เข้าร่วมการแข่งวอลเลย์บอลยุวชนชิงแชมป์เอเชีย 2012 ที่เตหะราน ซึ่งทีมของเขาสามารถเข้าสู่รอบ 8 ทีมสุดท้ายในเวลาต่อมา
เมื่อวันที่ 10 มกราคม พ.ศ. 2555 ยศพลได้ทำหน้าที่เป็นนักวอลเลย์บอลให้แก่โรงเรียนนวมินทราชินูทิศ หอวัง นนทบุรี ในการแข่งขันวอลเลย์บอลเยาวชน "กฟภ." อายุไม่เกิน 18 ปี ซึ่งเขาได้พาทีมคว้าแชมป์ โดยชนะโรงเรียนขามทะเลสอวิทยา ด้วยคะแนน 3–2 เซ็ต ส่วนในเดือนกรกฎาคมปีเดียวกัน ยศพลได้เป็นตัวแทนทีมชาติไทย เข้าร่วมการแข่ง อาเซียนสกูลเกมส์ ครั้งที่ 4 ที่จัดขึ้น ณ สุราบายา, ประเทศอินโดนีเซีย ซึ่งทีมของเขาแพ้เจ้าภาพอินโดนีเซีย จึงทำได้ทีมของเขาได้เหรียญเงิน
เมื่อเดือนพฤษภาคม พ.ศ. 2556 ยศพลได้เป็นตัวแทนโรงเรียนนวมินทราชินูทิศ หอวัง นนทบุรี ในการแข่งขันวอลเลย์บอลเยาวชนชายชิงชนะเลิศแห่งประเทศไทย ซึ่งทีมของเขาสามารถเอาชนะโรงเรียนขามทะเลสอวิทยาด้วยคะแนน 3–2 เซ็ต ทำให้ทีมของเขาผ่านเข้ารอบชิงชนะเลิศ โดยทีมของเขาเป็นฝ่ายชนะทีมทหารอากาศ-เกร็กคู ในรอบชิงชนะเลิศด้วยคะแนน 3–1 เซ็ต
เมื่อเดือนมิถุนายน พ.ศ. 2556 ยศพลได้เป็นตัวแทนทีมชาติไทย เข้าร่วมการแข่ง อาเซียนสกูลเกมส์ ครั้งที่ 5 ที่จัดขึ้น ณ ฮานอย ประเทศเวียดนาม
เดือนตุลาคม พ.ศ. 2557 ยศพลได้รับเลือกให้เป็นตัวแทนทีมชาติไทย เข้าร่วมการแข่งวอลเลย์บอลเยาวชนชิงแชมป์เอเชีย รุ่นอายุไม่เกิน 20 ปี 2014 ที่มานามา, ประเทศบาห์เรน ซึ่งทีมของเขาเป็นฝ่ายแพ้ทีมทีมชาติอิหร่านในรอบก่อนรองชนะเลิศด้วยคะแนน 3–0 เช็ต และในรอบชิงอันดับที่ 5-8 ทีมของเขาเป็นฝ่ายแพ้ทีมทีมชาติไต้หวัน ด้วยคะแนน 1–3 เซ็ต จึงทำให้ต้องมาชิงอันดับที่ 7 ผลปรากฏว่าทีมของเขาเป็นฝ่ายแพ้ทีมทีมชาติกาตาร์ ซึ่งทีมของเขาได้อันดับ 8
เมื่อเดือนธันวาคม พ.ศ. 2557 ยศพลได้รับเลือกให้เป็นหนึ่งในนักกีฬาวอลเลย์บอลทีมชาติไทย เข้าร่วมการแข่งขันมหกรรมกีฬามหาวิทยาลัยแห่งอาเซียน ครั้งที่ 17 ที่จัดขึ้น ณ ปาเล็มบัง ประเทศอินโดนีเซีย
และในเดือนมกราคม พ.ศ. 2558 ยศพลถูกเรียกเข้าเก็บตัวกับทีมชาติชุดปัจจุบันเพื่อฝึกและเตรียมความพร้อมในการแข่งขันวอลเลย์บอล 2 รายการ คือ วอลเลย์บอลชายชิงแชมป์เอเชีย รุ่นอายุไม่เกิน 23 ปี 2015 ที่ ประเทศพม่า และ วอลเลย์บอลในซีเกมส์ ที่ ประเทศสิงคโปร์
ค้างคาวหน้ายักษ์ทศกัณฐ์

ค้างคาวหน้ายักษ์ทศกัณฐ์ (ชื่อวิทยาศาสตร์: "Hipposideros armiger") เป็นสายพันธุ์ค้างคาวในวงศ์ค้างคาวหน้ายักษ์ ซึ่งพบในประเทศจีน, อินเดีย, ลาว, มาเลเซีย, พม่า, เนปาล, ไต้หวัน, ไทย และเวียดนาม
ลักษณะ.
ค้างคาวหน้ายักษ์ทศกัณฐ์ มีลักษณะคล้ายกันอย่างใกล้ชิดกับค้างคาวหน้ายักษ์สามหลืบ ("H. larvatus") อย่างไรก็ตาม ค้างคาวหน้ายักษ์ทศกัณฐ์จะมีขนาดใหญ่กว่า และมีแผ่นจมูกหลักในแต่ละด้านสี่แผ่นไม่ใช่สามแผ่น โดยค้างคาวชนิดนี้มีความยาวแขนเหยียดถึง 9.8 ซม. และมีน้ำหนักถึง 47 กรัม
ว่านเพชรหึง

ว่านเพชรหึง (ชื่อวิทยาศาสตร์: "Grammatophyllum speciosum") หรือที่ชื่ออื่นเรียกว่า กล้วยไม้ยักษ์, กล้วยไม้เสือโคร่ง, กล้วยกา,ว่านงูเหลือม,ว่านหางช้าง,ราชินีแห่งกล้วยไม้,หรือ Letter Plant จัดเป็นกล้วยไม้ที่ใหญ่ที่สุดในโลก ใช้เป็นยาแก้พิษแมลงกัดต่อยได้
ลักษณะ.
ว่านเพชรหึงเป็นกล้วยไม้ซึ่งถือได้ว่าเป็นกล้วยไม้ที่ใหญ่ที่สุดในโลก เป็นกล้วยไม้ประเภทแตกกอ มีระบบรากอากาศ และมีลำต้นสูง อาจสูงถึงกว่า 3 เมตร ลำต้นมีเส้นผ่านศูนย์กลาง 3-5 ซม. ใบเป็นใบเดี่ยวออกเรียงสลับกันบนลำต้น ใบกว้างราว 3 เซนติเมตร ยาวราว 60 เซนติเมตร ใบอ่อน โค้งลงด้านล่าง ใบเมื่อแก่จัดจะร่วงหลุดไปจากลำต้นทิ้งรอยแผลเป็นไว้เป็นระยะๆ ที่มองคล้ายข้อบนลำต้น ดอกออกราวเดือนมิถุนายนถึงตุลาคม โดยจะออกดอกตามบริเวณยอด ครั้งละ 2-3 ช่อ และดอกจะทยอยบานติดต่อกันนานถึง 3 เดือน ช่อดอกมีทั้งชนิดช่อตั้งและช่อห้อย แต่ละช่ออาจยาวได้ 1.5-2 เมตร ก้านดอกยาว 15-30 ซม. ดอกมีกลีบดอก 5 กลีบ กลีบดอกหนามีพื้นกลีบสีเหลืองหรือเหลืองอมเขียว มีแต้มน้ำตาลหรือม่วงคล้ายกับลวดลายของเสือ เกสรตัวผู้ 3 อัน เกสรตัวเมีย 1 อัน มีรังไข่อยู่ 3 ห้อง ผลมี 3 พู รูปร่างยาว เมื่อผลแก่จะแตกออกเป็น 3 กลีบ มีเมล็ดสีดำขนาดเล็กอยู่มากมายปลิวไปตามลม
ถิ่นอาศัย.
พบในเกาะนิวกินี, ประเทศอินโดนีเซีย, ประเทศมาเลเซีย, ประเทศฟิลิปปินส์
จีทีเอ สปาโน

จีทีเอ สปาโน  เป็น รถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท จีทีเอ มอเตอร์ บริษัทสัญชาติสเปน สปาโนแต่ละคันถูกผลิตที่เมืองบาเลนเซีย ประเทศสเปน สปาโนได้เริ่มวางแผนการผลิตตั้งแต่ปี ค.ศ. 2005 และเปิดตัวเป็นทางการครั้งแรกในปี ค.ศ. 2008 โดยใช้ชื่อว่า "จีทีเอ คอนเซปต์" และในปี ค.ศ. 2010 รถก็ได้มีการจำหน่ายและจัดส่งอย่างเป็นทางการ 
สปาโน โฉมล่าสุดได้เปิดตัวในปี ค.ศ. 2013 ที่งานเจนีวามอเตอร์โชว์ มาพร้อมกับเครื่องยนตร์ขนาด 900 bhp (671 kW) กับแรงบิดที่ 1000 นิวตัน/เมตร 
จีทีเอ สปาโน มีชื่อเสียงจากการเป็นรถในฉากแข่ง ร่วมกับ บูกัตติ เวย์รอน, แม็คลาเรน พี1, ซาลีน เอส7, ลัมโบร์กีนี เซสโต เอเลเมนโต และ คอนิกเส็กก์ อาเกียรา จากภาพยนตร์ "นีดฟอร์สปีด ซิ่งเต็มสปีดแค้น" ปี ค.ศ. 2014
การออกแบบ.
ตัวถังภายนอกของรถได้รับการออกแบบ โดยนักออกแบบชาวบาเลนเซีย เซนโต พัลลาร์โด(Sento Pallardó) ตัวถังใช้วัสดุหลากหลายเข้าผสมกัน ได้แก่ คาร์บอน ไฟเบอร์, ไทเทเนียม, เคฟลาร์ ในส่วนของหลังคาได้ออกแบบ ให้เป็นหลังคาแก้ว ที่สามารถปรับรับแสงหรือลดรับแสงลงได้ สำหรับเครื่องยนต์นั้น ได้ใช้เครื่องยนต์ ซูเปอร์ชาร์จ V10 ของดอดจ์ ไวเปอร์ สามารถทำกำลังได้ถึง 820 แรงม้า และมีแรงบิดที่ 960 นิวตัน/เมตร
ค้างคาวหน้ายักษ์กุมภกรรณ

ค้างคาวหน้ายักษ์กุมภกรรณ (ชื่อวิทยาศาสตร์: "Hipposideros turpis") เป็นสายพันธุ์ค้างคาวในวงศ์ค้างคาวหน้ายักษ์ ซึ่งพบในประเทศญี่ปุ่น, ไทย และเวียดนาม แหล่งที่อยู่ตามธรรมชาติของพวกมันคือป่าเขตอบอุ่น และค้างคาวชนิดนี้ได้ถูกคุกคามโดยการทำลายถิ่นฐานธรรมชาติ
พลีส

"พลีส"  เป็นซิงเกิ้ลเปิดตัวของนักร้อง อะตอม ชนกันต์ รัตนอุดม ซึ่งเป็นผู้ประพันธ์คำร้อง และทำนองด้วยตนเอง และเรียบเรียงโดย กันต์ รุจิณรงค์ และกวิน อินทวงษ์ ออกจำหน่ายในวันที่ 29 มกราคม พ.ศ. 2558 ในสังกัดค่ายไวท์มิวสิค เครือจีเอ็มเอ็ม แกรมมี่ เป็นเพลงในแนวดนตรี โซล-ป็อป โดยเนื้อหาเพลงบอกเล่าเรื่องราวความรัก ผ่านคำขอร้อง การร้องขอความรักเป็นคำขอร้องที่น่าสงสารเพราะสุดท้ายคำตอบที่ได้มันอาจจบ ด้วยความเศร้า อะตอม ชนกันต์เผยว่าเพลง พลีส เป็นเพลงที่ตนแต่งเองเมื่อตอนอกหักตอนปี พ.ศ. 2553 โดยมี บอล อพาร์ตเมนต์คุณป้า เป็นโปรดิวเซอร์
การตอบรับ.
เพลง "พลีส" ติดอันดับสูงสุด 10 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 5 เมษายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ฉบับคัฟเวอร์.
ในปี พ.ศ. 2558 ภัทรวี ศรีสันติสุข นำเพลงนี้มาขับร้องใหม่ เรียกว่า Another Version มีเพิ่มศักดิ์ พิสิษฐ์สังฆการ เป็นผู้เรียบเรียงใหม่ เพื่อให้การบอกเล่าเรื่องราวการขอร้องครั้งนี้มีมิติมากขึ้น
ดนตรีมีน้ำหนักที่มากขึ้น แต่ยังคงความหวานไว้เป็นลักษณะเด่น และครั้งนี้ภัทรวีออกแบบเสียงร้องเพื่อถ่ายทอดการขอร้องอย่างน่าเห็นใจ ส่วนมิวสิกวิดีโอนั้นเผยแพร่ครั้งแรกในวันที่ 23 กรกฎาคม พ.ศ. 2558 ได้ไปถ่ายทำที่ประเทศญี่ปุ่น โดยภัทรวีออกไอเดียและคิดแนวเรื่องอีกด้วย ในมิวสิกวิดีโอนี้ภัทรวีมีบทบาทเป็นตัวแทนหญิงสาวที่เหงา
เบน วูลลาสตัน

เบน วูลลาสตัน  เกิดเมื่อวันที่ 14 พฤษภาคม พ.ศ. 1987 เป็นนักสนุกเกอร์ชาวอังกฤษจากเมื่องเลสเตอร์ เขาได้แชมป์รายการเก็บคะแนนย่อยในเพลเยอร์ทัวร์แชมเปียนชิป–อีเวนต์ 3 ในปี 2011 วูลลาสตันได้เข้าถึงรอบชิงในรายการเวลส์โอเพนแล้วแพ้ให้กับจอห์น ฮิกกินส์
ดับเบิลยูดับเบิลยูอี ฮาร์ตคอร์ แชมเปี้ยนชิพ

ดับเบิลยูดับเบิลยูอี ฮาร์ตคอร์ แชมเปี้ยนชิพ  เป็นตำแหน่งแชมป์เดี่ยวของ WWE ก่อตั้งขึ้นเมื่อ 2 พฤศจิกายน ค.ศ. 1998 ถึง 26 สิงหาคม ค.ศ. 2002
ประวัติ.
การรวมแชมป์และรีไทต์.
เข็มขัดแชมป์ถูกรวมเข้ากับแชมป์ WWE Intercontinental Championship ในวันที่ 26 สิงหาคม ค.ศ. 2002 โดยร็อบ แวน แดมเอาชนะแชมป์ WWE Hardcore Championship ทอมมี ดรีเมอร์ และต่อมาอีก 1 เดือนหลังแวน แดมได้เอาชนะเจฟฟ์ ฮาร์ดี ในแมทช์การปล้ำไต่บันไดเพื่อรวมแชมป์WWE Intercontinental Championship และWWE European Championship
แม็คลาเรน 12ซี

แม็คลาเรน 12ซี  หรือที่รู้จักกันในชื่อ แม็คลาเรน เอ็มพี4-12ซี  เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท แม็คลาเรน ออโตโมทีฟ บริษัทสัญชาติอังกฤษ รถได้เปิดตัวภายหลังการหายหน้าไปของรถจากค่ายแม็คลาเรน นับตั้งแต่สิ้นสุดสายการผลิต แม็คลาเรน เอฟ1 ในปี ค.ศ. 1998 และในเดือนกันยายน ปี ค.ศ.2009 12ซี ก็ได้รับการเปิดตัว และเริ่มวางจำหน่ายในช่วงกลางปี ค.ศ. 2011
เอ็มพี4-12ซี ได้รับการออกแบบโดย แฟรงค์ สเตเฟนสัน (Frank Stephenson) นักออกแบบรถยนต์ชาวอเมริกันที่มีชื่อเสียง รถทำจาก คาร์บอน ไฟเบอร์ และกำลังจากเครื่องยนตร์กลางลำท้ายจากแมคลาเรน รุ่น M838T ขนาด 3.8 ลิตร วี8 ทวิน-เทอร์โบ สามารถทำกลังได้ถึง 592 แรงม้า (441 kW; 600 PS) และให้แรงบิดที่ 601 นิวตัว/เมตร (443 lb·ft) รถได้นำเทคโนโลยีจากฟอร์มูลาวันมาปรับใช้ อาทิเช่น "เบรกพวงมาลัย" (Brake steer) ที่ทำให้ล้อหลังเบรกขณะทำความเร็วในช่วงโค้งเพื่อลดการเลี้ยวช้าของพวงมาลัย สำหรับระบบเกียร์ เป็นเกียร์ 7 จังหวะ ชนิดดูอัล-คลัทซ์
รถสามารถทำความเร็วสูงสุดอ้างอิงจากค่ายรถได้ถึง 333 กม./ชม. (207 ไมล์/ชม.) แต่จริงแล้วสามารถทำได้ถึง 343 กม./ชม. (213.2 ไมล์/ชม.) อ้างอิงจากสปอร์ตออโต้.ดีอี ในส่วนอัตราเร่ง 0-100 กม./ชม. อ้างอิงจาก แดรกไทม์.คอม ได้โพสต์ลงยูทูปว่า 12ซี สามารถทำได้ที่ 2.8 วินาที จึงเป็นรถที่แรงที่สุดอันดับที่ 3 ที่มีขายในท้องตลาด ในขณะนั้น
โฉมเปิดประทุน ในปี ค.ศ. 2012 ใช้ชื่อใหม่ว่า เอ็มพี4-12ซี สไปเดอร์ (MP4-12C Spider) ในเดือนกุมภาพันธ์ ค.ศ. 2014 แม็คลาเรนก็ได้เปิดตัว รุ่นต่อมาของ 12ซี คือ แม็คลาเรน 650เอส มาพร้อมกับการปรับปรุงส่วนของตัวถัง มีการพัฒนาเครื่องยนตร์และเทคโนเลยีทางเทคนิคอื่นๆ ในเดือนเมษายน 2014 แมคลาเรนก็ได้ยุติสายการผลิต 12ซี และให้ 650เอส มาเป็นรุ่นต่อไป
ชื่อ.
ชื่อของ เอ็มพี4-12ซี โดย เอ็มพี4 ย่อมาจาก McLaren Project 4 (ในอดีต "เอ็ม" หมายถึง มาร์ลโบโล บริษัทผลิตบุหรี่ ซึ่งเป็นสปอนเซอร์หลักของแม็คลาเรน) ส่วน 12 อ้างอิงถึง "คุณภาพ" ที่อ้างอิงจาก กำลัง น้ำหนัก อัตราการปล่อยคาร์บอนไดอ็อกไซด์ และระบบแอโรไดนามิก ซึ่งเป็นบรรทัดฐานของการผลิตทุกรุ่นของแม็คลาเรน และ ซี หมายถึง คาร์บอน ซึ่งต้องการเน้นถึงอนาคตที่แม็คลาเรนจะใช้วัสดุตัวถังนี้ในวงการมอเตอร์สปอร์ตต่อไป
มาสุ จรรยางค์ดีกุล

มาสุ จรรยางค์ดีกุล (เกิด 9 มิถุนายน พ.ศ. 2537) ชื่อเล่น มาสุ เป็นนักแสดง นายแบบ อดีตดีเจชาวไทย สังกัดช่อง 3 เอชดี มีผลงานเป็นที่รู้จักจากละครเรื่อง "คลื่นชีวิต" (2560) และละครเรื่อง "หมอหลวง" (2566)
ประวัติ.
มาสุ เกิดเมื่อวันที่ 9 มิถุนายน พ.ศ. 2537 เป็นบุตรชายของ กตัญญู ประจำเมือง อดีตนางแบบและนักแสดง มีพี่น้อง 4 คน สำเร็จการศึกษาระดับมัธยมศึกษาตอนต้นจาก โรงเรียนรุ่งอรุณ ระดับมัธยมศึกษาตอนปลายจาก โรงเรียนวัดสุทธิวราราม และสำเร็จการศึกษาในระดับปริญญาตรี คณะนิเทศศาสตร์ มหาวิทยาลัยกรุงเทพ 
เริ่มเข้าสู่วงการบันเทิงครั้งแรกด้วยการเป็นดีเจในคลื่น Pynk 98 FM ร่วมกับ มะตูม (อัคเรศ สุขตลอดชีพ) และแสดงซิทคอมเรื่อง คลื่นใสวัยปิ๊งค์ รับบทเป็น "มาวิน" ทางช่อง 5
มาสุเซ็นสัญญาเป็นนักแสดงในสังกัดช่อง 3 มีผลงานละครเรื่องแรกคือ หงส์ (เลือดมังกร) รับบทเป็น "อาสุง" (วัยหนุ่ม) และขึ้นแท่นเป็นพระเอกเต็มตัวในละคร บุรำปรัมปรา รับบทเป็น "แสนสมุทร" 
ชีวิตส่วนตัว มาสุคบหาดูใจกับนักแสดงสาวรุ่นน้อง ปณาลี วรุณวงศ์ (นาตาลี)
แม็คลาเรน ออโตโมทีฟ

แม็คลาเรน ออโตโมทีฟ  หรือ "แม็คลาเร็น" คือ บริษัทผลิตรถสปอร์ทสัญชาติ อังกฤษ บริษัทได้ก่อตั้งขึ้นภายใต้ชื่อแบรนด์แม็คลาเร็นในปี 1989 โดยนายรอน เดนนิส (Ron Dennis) ผู้ซึ่งเคยเป็นสมาชิกทีมฟอร์มูลาวันมาก่อน แม็คลาเรน เน้นการผลิตเฉพาะรถสปอร์ตที่สามารถวิ่งบนถนนทั่วไปได้ โดยใช้เทคโนโลยีจากฟอร์มูลาวันเข้ามาใช้เป็นฐานในการผลิต
ความร่วมมือกับเมอร์เซเดส.
ในปี 1999 แม็คลาเรน ตกลงกับเมอร์เซเดส ในความร่วมมือในการออกแบบและพัฒนา โดยได้ใช้เทคโนโลยีจากทีมงานของ แม็คลาเรน เทคโนโลยี เซนเตอร์ (McLaren Technology Centre) เพื่อสร้าง เมอร์เซเดส-เบนซ์ เอสแอลอาร์ แม็คลาเรน (SLR)
จ้ง เหวย์จฺวิน

จ้ง เหวย์จฺวิน (เกิด 20 เมษายน ค.ศ. 1989 —) เป็นนักกีฬาวอลเลย์บอลชายทีมชาติจีน ปัจจุบันเขาเล่นตำแหน่งตัวตีด้านนอกให้แก่สโมสรปาอี
ประวัติ.
เมื่อเดือนกันยายน พ.ศ. 2557 จ้งได้เข้าแข่งขันรายการวอลเลย์บอลชายชิงแชมป์โลก 2014 ที่ประเทศโปแลนด์ โดยเขารับหน้าที่เป็นหัวหน้าทีม และพาทีมคว้าอันดับ 15 ของการแข่งขัน
ทางหลวงเอเชียสาย 47

ทางหลวงเอเชียสาย 47 (AH47) เป็นถนนในโครงข่ายทางหลวงสายเอเชีย มีระยะทาง เริ่มต้นจากทางหลวงเอเชียสาย 43 ในเมืองกวาเลียร์ ประเทศอินเดีย และสิ้นสุดที่ทางหลวงเอเชียสาย 43 และทางหลวงเอเชียสาย 45 ในเมืองเบงคลูรู ประเทศอินเดีย ทางหลวงสายนี้ผ่านเมืองต่าง ๆ ของประเทศ ได้แก่ กวาเลียร์ (AH43), ดูห์เล (AH46), และธาเน มุมไบ Belgaum และ เบงคลูรู (AH43 และ AH45)
รายชื่อเมืองที่ผ่าน.
ทางหลวงเอเชียสายนี้ผ่านทางหลวงของอินเดีย 2 สาย ไดแก่ ทางหลวงแผ่นดินหมายเลข 3 และหมายเลข 4 และผ่านเมืองในรัฐต่าง ๆ ของอินเดีย ได้แก่ รัฐมัธยประเทศ รัฐมหาราษฏระ และรัฐกรณาฏกะ ดังนี้
ชุย เจี้ยนจฺวิน

ชุย เจี้ยนจฺวิน (เกิด 1 สิงหาคม ค.ศ. 1985 —) เป็นนักกีฬาวอลเลย์บอลชายทีมชาติจีน ปัจจุบันเขาเล่นตำแหน่งตัวตีด้านนอกให้แก่สโมสรเหอหนาน
ประวัติ.
เขาเป็นส่วนหนึ่งของทีมที่ทำให้ทีมได้รับเหรียญเงินในการแข่งขันเอเชียนเกมส์ 2006
เมื่อปี ค.ศ. 2008 เขาได้เข้าแข่งขันในรายการโอลิมปิกฤดูร้อน 2008 ที่กรุงปักกิ่ง ประเทศจีน
ทางหลวงเอเชียสาย 48

ทางหลวงเอเชียสาย 48 (AH48) หรือที่รู้จักในชื่อ "ถนน SAARC" เป็นทางหลวงที่กำลังดำเนินการในโครงข่ายทางหลวงสายเอเชีย ระยะทางทั้งหมด จากเมือง Phuntsholing ประเทศภูฏาน และผ่านเมือง Jaigaon ประเทศอินเดีย ข้ามพรมแดนผ่าน Dooars ซึ่งเป็นพื้นที่ของรัฐเบงกอลตะวันตก และสิ้นสุดที่เมือง Changrabandha ใกล้กันกับพรมแดนประเทศบังกลาเทศ มีเป้าหมายเพื่อส่งเสริมความสัมพันธ์ด้านการค้าและการท่องเที่ยวระหว่าง 3 ประเทศ ซึ่งเป็นประเทศในสมาคมความร่วมมือแห่งภูมิภาคเอเชียใต้ (SAARC)
รายละเอียดของเส้นทาง.
ทางหลวงเอเชียสาย 48 มีแนวเส้นทางเดียวกับทางหลวงเอเชียสาย 2 เป็นส่วนหนึ่งของโครงการลงทุนเชื่อมต่อถนนระหว่างประเทศของความร่วมมือทางเศรษฐกิจแห่งเอเชียใต้ (SASEC) ผ่านเส้นทางต่าง ๆ ได้แก่ ส่วนของรัฐเบงกอลตะวันตกผ่านทางหลวงอินเดีย NH-717, NH 31, NH 31C และ NH3417 A
ทางหลวงเอเชียสาย 48 เดิมมีระยะทางน้อยกว่า 1 กิโลเมตร ซึ่งเริ่มต้นจากเมือง Phuentsholing ถึงเมือง Jaigaon ต่อมาในเดือนกุมภาพันธ์ ค.ศ. 2008 คณะรัฐมนตรีแห่งอินเดียได้อนุมัติแก้ไขเพิ่มเติม จากถนนเดิมที่มีอยู่ให้เป็นทางหลวงสายเอเชีย โดยธนาคารพัฒนาเอเชียมีส่วนร่วมกับโครงการนี้ด้วย จึงได้มีการสำรวจและการจัดเตรียมพื้นที่การก่อสร้างขึ้นในปี ค.ศ. 2015
โครงการได้รับเงินทุนจากธนาคารพัฒนาเอเชีย โดยอนุมัติในเดือนมีนาคม ค.ศ. 2014 เป็นจำนวน 500 ล้านดอลลาร์สหรัฐสำหรับโครงการนี้ซึ่งรวมทั้งสาย 48 และบางส่วนของสาย 2
วอลเลย์บอลชายทีมชาตินิวซีแลนด์

วอลเลย์บอลชายทีมชาตินิวซีแลนด์  เป็นทีมชาติของประเทศนิวซีแลนด์ และเป็นส่วนหนึ่งในการแข่งขันวอลเลย์บอลระดับนานาชาติ ปัจจุบันอยู่อันดับที่ 77 ของโลก
ทางหลวงสายทรานส์-สุมาตรา

ทางหลวงสายทรานส์-สุมาตรา  เป็นถนนแนวเหนือ-ใต้สายหลักในเกาะสุมาตรา ประเทศอินโดนีเซีย มีระยะทาง 2,508.5 กิโลเมตร และเชื่อมต่อตอนเหนือของเกาะที่เมืองบันดาอาเจะฮ์ เข้ากับตอนใต้ที่เมืองบันดาร์ลัมปุง โดยตัดผ่านเมืองใหญ่ต่าง ๆ เช่น เมดัน, ปาดัง และคาดว่าจะเริ่มพัฒนาถนนให้เป็นทางหลวงเต็มรูปแบบในเดือนมีนาคม ค.ศ. 2013 รวมถึงการซื้อที่ดิน
ถนนสายนี้เปรียบเสมือนหลอดเลือดแดงใหญ่ที่ช่วยขนส่งผู้อพยพย้ายถิ่นจากเกาะชวาไปยังเกาะสุมาตราซึ่งมีประชากรเบาบางกว่า รวมถึงขนส่งผู้ที่เดินทางจากเกาะสุมาตราไปยังจาการ์ตาและเมืองในเกาะชวา โดยทางหลวงสายทรานส์-สุมาตราตลอดทั้งสายอยู่ในโครงข่ายทางหลวงเอเชียสาย 25
ถนนสายนี้ประกอบไปด้วย 4 ส่วน ได้แก่ Jalan Raya Lintas Barat (Jalinbar), Jalan Raya Lintas Tengah (Jalinteng), Jalan Raya Lintas Timur (Jalintim) และ Jalan Raya Lintas Pantai Timur โดยถนนบางส่วนได้พัฒนาเป็นทางหลวงที่มีการควบคุม เช่น ถนนเมดัน−บินไจ ระยะทาง 20.5 กิโลเมตร และเปิดให้บริการระหว่างปี ค.ศ. 2005 และ ค.ศ. 2010
คันไตคอลเลกชัน

คันไตคอลเลกชัน (; โรมาจิ: "Kantai korekushon") หรือชื่อย่อว่า คังโคะเระ (; โรมาจิ: "Kankore") คือเกมออนไลน์แบบเล่นบนเว็บที่สร้างโดยทาง คะโดะกะวะเกมส์ และเปิดเซิร์ฟเวอร์โดย ดีเอ็มเอ็มดอตคอม เกมนี้เปิดในวันที่ 23 เมษายน พ.ศ. 2556 โดยทีมงานจะจับเรือรบของญี่ปุ่นในยุคสงครามโลกครั้งที่ 2 มาวาดใหม่ในรูปแบบสาวน้อย
ในเกมนี้เราจะได้รับบทเป็นผู้บัญชาการกองเรือรบ ที่ต้องบริหารจัดการทุกอย่างเกี่ยวกับกองเรือ ตั้งแต่สั่งต่อเรือ ซ่อมแซมเรือ ส่งเรือไปขนเสบียง หรือส่งกองเรือไปรบกับกองเรือศัตรูนาม
เกมนี้ประสบความสำเร็จอย่างสูงจนนำมาสร้างเป็นเกมในเวอร์ชันเครื่องเล่น PS Vita, เกมตู้โดยบริษัทเซก้า, ภาพยนตร์การ์ตูนทางโทรทัศน์ เมื่อปี พ.ศ. 2558 และฉายเวอร์ชันภาพยนตร์ เข้าฉายในประเทศญี่ปุ่นเมื่อวันที่ 26 พฤศจิกายน พ.ศ. 2559
คะลิปโซ

คะลิปโซ  เป็นนิมฟ์ในเทพปกรณัมกรีก ผู้อาศัยบนเกาะโอจีเจีย (Ogygia) ซึ่งนางกักตัวโอดิสเซียสไว้หลายปี โดยทั่วไปกล่าวกันว่านางเป็นธิดาของไททันแอตลัส
ฮีเซียด (Hesiod) กล่าวถึงคะลิปโซตนอื่นหรือคะลิปโซตนเดียวกันนี้เป็นธิดาโอซีอานิด (Oceanid) หนึ่งของทีธิส (Tethys) และโอซีอานัส และซูโดอะพอลโลโดรัส (Pseudo-Apollodorus) เป็นธิดาเนียรีอิดหนึ่งของเนียรีอูส (Nereus) และดอริส (Doris)
วิลเลิม บาเรินตส์

วิลเลิม บาเรินตส์ (ประมาณ ค.ศ. 1550 – 20 มิถุนายน ค.ศ. 1597) เป็นนักเดินเรือ นักทำแผนที่ และนักสำรวจแถบอาร์กติกชาวดัตช์ เขาเป็นหนึ่งในผู้บุกเบิกการเดินทางสู่ดินแดนอาร์กติกในยุคแรก ๆ
ในปี ค.ศ. 1594 เรือของบาเรินตส์ออกจากเกาะเตเซิล พร้อมกับเรืออีก 2 ลำซึ่งแยกกันค้นหาเส้นทางเดินเรือทางเหนือผ่านทางด้านเหนือของไซบีเรียและด้านตะวันออกของเอเชีย เขาไปถึงชายฝั่งตะวันตกของกลุ่มเกาะโนวายาเซมลยาและแล่นเรือต่อไปทางทิศเหนือจนต้องกลับลงมาเมื่อเรือเดินทางไปเจอภูเขาน้ำแข็ง ในปีถัดมา บาเรินตส์ร่วมเดินทางไปกับเรือ 7 ลำ ผ่านช่องแคบระหว่างชายฝั่งไซบีเรียกับเกาะไวกัช แต่จำต้องเดินทางกลับหลังจากพบว่าทะเลคารากลายเป็นน้ำแข็ง ความพยายามครั้งที่ 3 ในปี ค.ศ. 1596 ก็ล้มเหลวอีก ครั้งนี้เขาออกเดินทางไปกับเรือ 2 ลำซึ่งมียัน ไรป์ และยาโกบ ฟัน เฮมส์แกร์ก เป็นกัปตัน พวกเขาได้พบกลุ่มเกาะสฟาลบาร์ จากนั้นมุ่งหน้าไปยังกลุ่มเกาะโนวายาเซมลยา แต่เรือของบาเรินตส์ซึ่งมีเฮมส์แกร์กเป็นกัปตันก็ติดน้ำแข็งอยู่ริมชายฝั่งเกาะเหนือของกลุ่มเกาะ ลูกเรือจึงต้องใช้ชีวิตอยู่บนน้ำแข็งตลอดฤดูหนาว เมื่อถึงเดือนมิถุนายนของปีถัดมา น้ำแข็งที่จับเรืออยู่ยังไม่คลายตัว พวกเขาจึงลงเรือเล็กออกไปในทะเล แต่บาเรินตส์ก็เสียชีวิตกลางทะเลขณะกำลังอ่านแผนที่ ไม่เป็นที่ทราบแน่ชัดว่าร่างของเขาถูกฝังบนเกาะเหนือหรือถูกทิ้งในทะเล
แม้ว่าความพยายามในการไปถึงโลกตะวันออกของบาเรินตส์จะไม่บรรลุผล แต่การเดินทางครั้งนี้ก็เป็นหนึ่งในการเดินทางครั้งสำคัญที่สุดของการสำรวจมหาสมุทรอาร์กติกในคริสต์ศตวรรษที่ 16 และเป็นการเดินทางครั้งแรกที่กลุ่มผู้สำรวจสามารถเผชิญหน้ากับฤดูหนาวในแถบขั้วโลกได้สำเร็จ ประสบการณ์ของพวกเขาเป็นประโยชน์แก่นักเดินเรือรุ่นหลังของเนเธอร์แลนด์ในการกำหนดเส้นทางการจับปลาและการล่าวาฬที่มีประสิทธิภาพ
ทะเลแบเร็นตส์ (Barents Sea), เกาะแบเร็นตส์ (Barents Island) ในกลุ่มเกาะสฟาลบาร์ และบาเรนตส์บูร์ก (Barentsburg) นิคมชาวรัสเซียบนกลุ่มเกาะเดียวกันได้รับการตั้งชื่อดังกล่าวเพื่อเป็นเกียรติแก่วิลเลิม บาเรินตส์
นิวไคลด์เกิดพร้อมโลก

ในธรณีเคมีและธรณีฟิสิกส์นิวเคลียร์ นิวไคลด์เกิดพร้อมโลก  หรือเป็นที่รู้จักกันในชื่อ ไอโซโทปเกิดพร้อมโลก เป็นนิวไคลด์ที่พบบนโลกที่ยังคงสภาพเดิมนับตั้งแต่ก่อนที่โลกก่อตัวขึ้น นิวไคลด์เกิดพร้อมโลกนี้เป็นสิ่งที่เหลือตกค้างมาจากบิ๊กแบง นิวไคลด์อื่น ๆ ในเอกภพ และจากซูเปอร์โนวา ซึ่งเกิดขึ้นก่อนที่จะมีระบบสุริยะ พวกมันประกอบไปด้วยนิวไคลด์ที่เสถียรแล้ว และมีอายุที่ยาวนานนับตั้งแต่เนบิวลาดาวฤกษ์ยุคแรก ผ่านการก่อตัวของดาวเคราะห์ จนกระทั่งถึงปัจจุบัน มีนิวไคลด์ที่เสถียรแล้ว 288 ตัวที่เป็นที่รู้จัก
มีนิวไคลด์เสถียร 254 ตัว ซึ่งเป็นนิวไคลด์ที่เกิดพร้อมโลก และมีอีก 34 ตัวที่มีครึ่งชีวิตที่ยาวนานพอที่จะรอดมาจากการกำเนิดโลก นิวไลคด์เกิดพร้อมโลก 34 ตัวนี้ แบ่งเป็นไอโซโทปของธาตุ 28 ธาตุ เป็นของแคดเมียม เทลลูเรียม นีโอดีเมียม และยูเรเนียม อย่างละ 2 ตัว (113Cd, 116Cd; 128Te, 130Te; 144Nd, 150Nd และ 235U, 238U) และซาแมเรียมมี 3 ตัว (146Sm 147Sm 148Sm)
ท่าอากาศยานนานาชาติสรทาร วัลลภภาอี ปเฏล

ท่าอากาศยานนานาชาติสรทาร วัลลภภาอี ปเฏล (SVPIA) (IATA: AMD, ICAO: VAAH) เป็นท่าอากาศยานในพื้นที่นครอะห์มดาบาด ประเทศอินเดีย ห่างจากนครไปทางทิศเหนือประมาณ ตั้งชื่อตามรองนายกรัฐมนตรีคนแรกของอินเดีย (สรทาร วัลลภภาอี ปเฏล Sardar Vallabhbhai Patel) จัดว่าเป็นท่าอากาศยานที่หนาแน่นเป็นอันดับที่ 8 ของอินเดีย ด้วยจำนวนผู้โดยสาร 4.8 ล้านคนต่อปี (พ.ศ. 2557) เพิ่มขึ้นจากเดิม 5.38% อีกทั้งยังเป็นฐานการบินหลักของสายการบินต้นทุนต่ำ "สไปซ์เจ็ต" และเป็นฐานการบินรองของ แอร์อินเดีย, Blue Dart Aviation, GoAir และ Jet Airways
ประวัติ.
เปิดให้บริการครั้งแรกในปี ค.ศ. 1937 และเปิดอาคารผู้โดยสารระหว่างประเทศในปี ค.ศ. 1992 ได้รับคัดเลือกให้เป็นท่าอากาศยานนานาชาติครั้งแรกวันที่ 23 พฤษภาคม ค.ศ. 2000 ในเดือนมีนาคม ค.ศ. 2004 สายการบินแอร์อินเดียเริ่มให้บริการไปยังท่าอากาศยานลอนดอนฮีทโธรว์ด้วยเครื่องบินโบอิง 747 เที่ยวบินนี้ให้บริการแก่ชุมชน ชาวคุชราต จำนวนมากในสหราชอาณาจักร สายการบินยุติการให้บริการในเดือนตุลาคม ค.ศ. 2008 ในเดือนมิถุนายนปีถัดมา แอร์อินเดียเริ่มให้บริการเส้นทางไปยังแฟรงก์เฟิร์ตโดยใช้เครื่องบินโบอิง 747 เส้นทางนี้ให้บริการจนถึงเดือนพฤศจิกายน ค.ศ. 2010
โครงสร้างทั่วไป.
มีอาคารผู้โดยสาร 4 แห่ง ได้แก่ อาคารภายในประเทศ, อาคารระหว่างประเทศ, อาคารสำรอง และอาคารสินค้า มีที่จอดรถ 45 ที่ และมีสะพานเชื่อมระหว่างอาคารภายในประเทศ และอาคารระหว่างประเทศ อาคารใหม่ได้รับแรงบันดาลใจจากอาคารท่าอากาศยานชางงีสิงคโปร์
อาคารใหม่มีทางเลื่อน 500 เมตร เชื่อมต่อระหว่างอาคารเก่า 2 แห่ง
ทางวิ่ง.
มีทางวิ่งเดียว ยาว
สเปซเอ็กซ์

สเปซเอ็กซ์ (– Spacex) เป็นบริษัทเอกชนทางด้านธุรกิจการขนส่งทางอวกาศ ประเทศสหรัฐอเมริกา สำนักงานใหญ่อยู่ที่เมืองฮาวโทรน, รัฐแคลิฟอร์เนีย สหรัฐอเมริกา ก่อตั้งขึ้นเมื่อปี พ.ศ. 2545 โดยมีเป้าหมายเพื่อลดค่าใช้จ่ายในการส่งจรวดสำหรับการตั้งอาณานิคมที่ดาวอังคารในอนาคต บริษัทนี้ได้พัฒนาจรวดขนส่ง 2 แบบ คือ ฟัลคอน 1 และ ฟัลคอน 9 โดยออกแบบโครงสร้างให้สามารถนำกลับมาใช้ใหม่ได้อีก และพัฒนายานอวกาศดรากอน สำหรับใช้กับจรวดแบบฟัลคอน 9 เพื่อส่งสินค้าสนับสนุนการปฏิบัติภารกิจบนสถานีอวกาศนานาชาติ และยานดรากอน 2สำหรับขนส่งนักบินอวกาศและนักท่องเที่ยวอวกาศ
ยานอวกาศ.
ในปัจจุบัน สเปซเอ็กซ์ผลิตจรวดขนส่งอวกาศ 2 แบบด้วยกัน คือ จรวดแบบฟัลคอน 9 ซึ่งประสบความสำเร็จในเที่ยวบินแรก เมื่อวันที่ 4 มิถุนายน พ.ศ. 2553 และจรวดแบบฟัลคอนเฮฟวี และสเปซเอ็กซ์ยังผลิตยานอวกาศแบบดรากอน ซึ่งเป็นยานอวกาศแบบปรับความดัน เพื่อใช้ส่งสินค้าไปยังสถานีอวกาศนานาชาติ และยานอวกาศแบบ สเปซเอ็กซ์ดรากอน 2สำหรับขนส่งนักบินอวกาศและนักท่องเที่ยวอวกาศ
วอลเลย์บอลชายทีมชาติจีน

วอลเลย์บอลชายทีมชาติจีน  เป็นตัวแทนของประเทศจีนในการแข่งขันวอลเลย์บอลระดับนานาชาติรวมถึงนัดกระชับมิตร ทีมนี้เคยได้อันดับ 8 ในโอลิมปิกฤดูร้อน 1984 ที่ ลอสแอนเจลิส รัฐแคลิฟอร์เนีย ประเทศสหรัฐอเมริกา และอันดับ 5 ในโอลิมปิกฤดูร้อน 2008 ทีมวอลเลย์บอลประเทศชั้นนำในทวีปเอเชีย ได้แก่ อิหร่าน, จีน, เกาหลีใต้ และ ญี่ปุ่น
ประวัติการแข่งขัน.
วอลเลย์บอลชิงแชมป์โลก.
<templatestyles src="Col-begin/styles.css"/>
เวิลด์ลีก.
<templatestyles src="Col-begin/styles.css"/>
เอเชียนเกมส์.
<templatestyles src="Col-begin/styles.css"/>
วอลเลย์บอลชิงแชมป์เอเชีย.
<templatestyles src="Col-begin/styles.css"/>
วอลเลย์บอลชายทีมชาติจีนไทเป

วอลเลย์บอลชายทีมชาติจีนไทเป  เป็นตัวแทนของประเทศไต้หวันในการแข่งขันวอลเลย์บอลระดับนานาชาติรวมถึงนัดกระชับมิตร ทีมนี้ได้รับการบริหารโดยสมาคมวอลเลย์บอลจีนไทเป